O equipo non tería sentido sen eles. O futuro da nosa lingua, depende de vós.\nAlumnas e alumnos que forman parte do EDLG do IES Isaac Díaz Pardo de Sada.\nPublicado por ENDL en 7:44 0 comentarios\nPresentámosvos a primeira produción de "Gallaecia filmes", a produtora de audiovisuais do EDLG do IES Isaac Díaz Pardo de Sada. Trátase dun sinxelo anuncio que quere fomentar a participación do alumnado no proceso de elección dos seus representantes no consello escolar do instituto. Adrián Riveiro (cámara) e Daniel López (montaxe), dous alumnos de 4º da ESO, son os realizadores do documento.\nPublicado por ENDL en 7:23 0 comentarios\nINAUGURACIÓN DA EXPOSICIÓN "QUERIDO BALBINO"\nO luns 26 deste mes de santos, o IES Isaac Díaz Pardo recibiu a visita do entrañable e querido Xosé Neira Vilas, co gallo da inauguración oficial (con presenza das autoridades) da exposición que conmemora o cincuenta aniversario da publicación de "Memorias dun neno labrego" (1961). Agardamos que axiña vos poidamos ofrecer un pequeno documento audiovisual coas súas palabras. Mentres tanto deixámosvos un par de fotografías do acto.\nPublicado por ENDL en 4:09 0 comentarios\nPublicado por ENDL en 6:38 0 comentarios\nRODAXE DE GALLAECIA FILMES\nPublicado por ENDL en 7:13 0 comentarios


O catedrático de Dereito Financeiro e Tributario Antonio López, elixido reitor da USC\n23/02/22 - 21:41\nAntonio López, reelixido reitor da USC\nAntonio López. / USC\nO catedrático de Dereito Financeiro e Tributario, candidato único nestes comicios, obtivo 1.636 votos.\nSantiago universidad usc rector Antonio López\nO catedrático de Dereito Financeiro e Tributario, Antonio López, foi elixido reitor da USC por catro anos máis logo das eleccións que tiveron lugar este mércores. O profesor López, candidato único nestes comicios, obtivo 1.636 votos, dos cales, 706 proceden do sector I (profesorado doutor con vinculación permanente); 394, do sector III (alumnado matriculado en titulacións oficiais); 271, do sector IV (Persoal de Administración e de Servizos); e 265, do sector II (membros das restantes categorías de persoal docente e investigador).\nEn total, emitíronse 3.847 votos, dos cales, 2.211 foron en branco. Nesta xornada electoral elixíronse ademais os representantes dos distintos sectores no Claustro Universitario e de estudantes nas Xuntas de Centro. Os resultados poden consultarse na web das eleccións.\nA participación nas eleccións ascendeu a un 14,05% dun censo composto por 27.379 persoas. En concreto, no sector I a participación foi lixeiramente superior ao 77%; seguido do sector do Persoal de Administración e Servizos que superou o 60%.\nNas restantes categorías do PDI, a participación ascendeu ao 34,01%; mentres que no caso do alumnado situouse no 6,36%.\nO equipo do reitor estará integrado por Vicente Pérez Muñuzuri, vicerreitor de Política Científica; María José López Couso, vicerreitora de Titulacións e Internacionalización; Ernesto González Seoane, vicerreitor de Profesorado; Francisco Fraga López, vicerreitor de Organización Académica e Campus de Lugo; Sindo Feijoo Costa, vicerreitor de Transformación Dixital e Innovación, e Dulce García Mella, secretaria xeral. O plan de goberno do profesor López está estruturado en cinco liñas estratéxicas: planificación ao servizo da Universidade, as facultades e escolas como elemento vertebrador, a estruturalización da investigación; cogobernanza, axilidade e transparencia; así como proxectar a imaxe da nova USC.\nCatedrático de Dereito Financeiro e Tributario\nAntonio López (Barreiros, 1964) ingresou en 1981 na Facultade de Dereito da USC, onde obtivo a súa licenciatura, con premio extraordinario en 1986. En 1991, acadou o grao de doutor na USC, da cal é catedrático de Dereito Financeiro e Tributario. Dende a súa licenciatura ata a actualidade, vén desenvolvendo unha intensa carreira docente e investigadora con numerosas publicacións e estadías nas universidades de São Paulo, Montevideo e Boloña.\nÉ membro de diversas asociacións relacionadas coa súa especialidade, entre as que destacan a Asociación Española de Profesores de Derecho Financiero, a Asociación Española de Asesores Fiscales e a European Association of Tax Law Professors. Desempeñou os cargos de director do Departamento de Dereito Público Especial, secretario da Comisión de Doutoramento, vicerreitor de Coordinación do Campus de Compostela e vicerreitor de Xestión de Infraestruturas (1998-2002), de decano da Facultade de Dereito (2005-2007) e nos últimos catro anos (2018-2022) foi reitor da USC. En xullo de 2007 o Parlamento de Galicia elixiuno membro do Consello de Contas, cargo que ocupou ata decembro de 2013. Entre 2007 e 2010 foi conselleiro maior deste organismo.\nClaustro e xuntas de centro\nNo caso da elección de representantes no Claustro Universitario o número de persoas candidatas ascendeu a 176 no sector I, 47 no sector II, 121 no sector III e 54 no sector IV. O sector I abrangue o 51% do Claustro e atópase integrado por profesorado doutor con vinculación permanente, en total, 153 membros; o sector II abarca o 11% e nútrese de membros das restantes categorías de persoal docente e investigador, en suma, 33 membros; o sector III con 84 membros abrangue o 28% do claustro e está conformado por alumnado matriculado en titulacións oficiais; mentres que o sector IV, con 30 membros, o que se corresponde co 10% do Claustro, componse integramente por Persoal de Administración e de Servizos.\nNo sector I rexistráronse 708 votos cunha participación do 83,79%. No sector II, a participación foi do 42,22% con 301 votos emitidos. No sector III, emitíronse 865 votos, o que conforma unha participación do 8,30%. Finalmente, o sector IV contou cunha participación do 63%, o que implica un total de 1001 votos. Finalmente, 290 foi o número de candidaturas rexistradas na elección de representantes de estudantes nas Xuntas de Centro.\nA proclamación provisional das candidaturas electas terá lugar este xoves 24 de febreiro. Entre o 25 de febreiro e o 7 de marzo poderán presentarse recursos ante a Comisión Electoral Central contra as devanditas proclamacións provisionais. O 9 de marzo terá lugar a proclamación definitiva das candidaturas electas. @mundiario


O concelleiro de Cultura, Fernando Groba, felicita a Nuria Gesteira polo seu segundo premio no Día do Traxe | Ponteareas.es\nA propietaria de AdobiArte foi premiada en Santiago de Compostela pola boa factura do seu traxe tradicional de O Condado-Paradanta\nO concelleiro de Cultura, Fernando Groba, felicita a veciña de Ponteareas Nuria Gesteira polo seu segundo premio no Día do Traxe de Galicia. A propietaria de AdoBiarte foi premiada en Santiago de Compostela polo boa factura do seu traxe tradicional de O Condado-Paradanta.\nO traxe que luciu Nuria Gesteira foi confeccionado a man polo tecelán Carlos Díaz. Está inspirado nas pezas orixinais antigas, como a saia de picote riscado de Ribadetea, a beixeira de picote rodo vermello de Fozara, a lera de raias de Santiago de Oliveira… e os requirimentos xudiciais de mediados do século XIX, como o dengue morada das Achas, e o mandil de burel de Arbo.\nAdemais o traxe tamén tiña complementos familiares, como o pano de cabeza de Santiago de Oliveira de herdanza paterna, e as arracadas de estampación en ouro de Meirol (Mondariz) que recibiu por vía materna.\n← Rematadas as obras de ensanche e mellora da vía A Cova-Cañoteira\nPonteareas abre un proceso participativo para o proxecto de transformación e mellora da rúa da Braña →


Baiona espera ter listos os orzamentos no primeiro trimestre - ValmiñorTV\nInicioBAIONABaiona espera ter listos os orzamentos no primeiro trimestre\nBaiona perfila os orzamentos de 2020 e conta con levalos a aprobación entre finais de febreiro e marzo. Así, fontes municipais explicaron que a redacción do documento económico está moi avanzada pero aínda quedan por concretar algúns aspectos. O que si puideron adiantar desde o consistorio é que estará marcado por un gran acento social en materia de educación, poñerán bastante atención na terceira idade, ás parroquias así como a procura dunha solución para a escaseza de persoal do servizo de limpeza ou xardinería, sobre todo en tempada alta.\nEn canto ás cifras baralladas, o edil de Facenda, Carlos de la Peña, precisou que o importe total do orzamento ordinario é moi similar ao aprobado en setembro de 2019, roldando os 9 millóns de euros, ao que se lle sumarán 920.000 euros procedentes do Plan Concellos da Deputación. Ademais o 45% do total estará dirixido a gastos de persoal, contarán cun capítulo de investimentos de 620.000 euros e 1,6 millóns destinaranse ao servizo de recollida de lixo, de limpeza de praias e mantemento de zonas verdes.\nPolo momento o alcalde Carlos Gómez engadiu que a pesar de que teñen varias vías abertas, hai unha serie de puntos que teñen que cumprir por exemplo o Plan de Emerxencia ademais doutros caracterizados pola súa transversalidade, é dicir, que a súa aprobación aquí terá efectos sobre outros documentos por exemplo o establecemento de salarios reflectido no capítulo de persoal, que vai directamente relacionado co convenio colectivo, que tamén está a ser ultimado para aprobarse sobre as mesmas datas.\nUn dos puntos destacados son os 64.000 euros contemplados no Plan Concellos para contratacións de reforzo. Nesta liña Gómez adiantou que a partida reservada permitiralles un aumento de persoal de 22 persoas para a totalidade de departamentos dos cales poderían destinar un máximo de 6 a servizos de limpeza e xardinería. Trátase pois dunha cifra lixeiramente xusta xa que para sacalo adiante sen apuros na época estival farían falta ao redor dunha decena de operarios máis. Por iso Gómez aclarou que este será un dos aspectos nos que se centrarán de aquí ás próximas reunións para tratar de cadrar os números que lles permita establecer unha cobertura adecuada.\nOutro dos elementos ao que lle están prestando gran atención é o relativo ao departamento de Servizos Sociais. Neste sentido o rexedor matizou que o que están a tratar é de darlle un cambio de enfoque para que esta área signifique máis un dereito que actuacións de beneficencia, “tal e como o vén reflectindo o PP desde hai anos”. A idea viraría ao redor da configuración dunha serie de bolsas para transporte, educación ou comedor “de maneira que todos os mozos poidan optar a unha educación de primeira calidade sen pasar apuros”.\nEspectáculo infantil “O libro máxico” e Paxe Real no Centro Cultural de Mañufe\nA Asociación de Veciños San Vicente de Mañufe pecha este venres 4 de xaneiro a súa programación de Nadal coa actuación do grupo de animación infantil “Expresión Produccións”, con “O libro máxico”, un espectáculo de […]


Mercadiño relacionado coa maternidade no Barco\nInicio/Sanidade/Mercadiño relacionado coa maternidade no Barco\nTerá lugar na tarde do 25 de febreiro na Casa da Xuventude e será promovido pola asociación De Nai a Nai\nStand da asociación De Nai a Nai, no pasado mercadiño de Nadal no Barco./ Foto: Ángeles Rodríguez.\nRoupa de bebé, de nenos de 0 a 4 anos, roupa premamamá, cambiadores, mantiñas, fulares de porteo, esterilizadores… Serán algúns dos artigos que poderán atoparse a bo prezo no “Mercadiño de Nai a Nai” que se organizará o vindeiro 25 de febreiro no Barco. Terá lugar na Casa da Xuventude (rúa Academia Dequidt, número 6, segundo andar) da vila cun horario de 17h. a 20h.\nAdemais de atopar artigos novos e seminovos moi asequibles, as persoas que visiten este mercadiño poderán coñecer produtos de cosmética natural como xabóns, bálsamos labiais, etc. Esta singular mostra será promovida polo Grupo de Apoio á Lactancia e Crianza con apego De Nai a Nai. O seu obxectivo é recaudar fondos para as actividades desta entidade.


Proba práctica: servizos paira gardar enlaces pendentes de lectura | Consumer\nProba práctica: servizos paira gardar enlaces pendentes de lectura\nRead It Later é o máis recomendable, mentres que InstaPaper é o apropiado paira iPhone e iPad e Readmeo dispón da versión web máis completa\nData de publicación: Mércores, 12deXaneirode2011\nA información dispoñible a través de Internet aumenta de forma exponencial ao longo do tempo. Os usuarios localizan na súa navegación habitual multitude de informacións do seu interese, pero por diversos motivos non sacan o tempo necesario paira realizar una lectura pausada delas ou paira gardalas co fin de localizalas máis tarde dunha forma sinxela.\n/imgs/2011/01/promo.gardar.enlaces.art.jpgNa Rede hai numerosos servizos e plataformas que permiten gardar enlaces a estas informacións. Os máis coñecidos son plataformas paira xestionar marcadores como Delicious, Diigo ou Blinklist, dos que Eroski Consumer realizou una proba práctica en 2009. Talles plataformas están orientadas como un repositorio de enlaces favoritos dos usuarios, con independencia da súa posterior utilización.\nCon todo, algúns servizos están deseñados en exclusiva paira gardar enlaces pendentes paira ler máis adiante desde o mesmo ordenador ou desde calquera outro dispositivo portátil, o que facilita o seu uso ao estar enfocados nun único labor. Desta forma, son útiles paira gardar un enlace desde o computador do usuario e recuperar a súa lectura nun momento posterior nun teléfono móbil, outro computador ou una tableta electrónica. É dicir, constitúen una forma cómoda de gardar páxinas paira ler en calquera momento e lugar.\nEroski Consumer realizou una proba de uso de tres servizos en liña paira gardar enlaces pendentes de lectura desde o punto de vista dos usuarios domésticos que os utilizan. As plataformas seleccionadas son: Read It Later, InstaPaper e Readmeo.\nLer desde múltiples dispositivos: Read It Later.\nPor extensións dispoñibles paira os navegadores: Read It Later.\nUtilizar desde o iPhone e iPad: Instapaper.\nUsar as alternativas “só texto”: Instapaper.\nUsar desde o sitio web: Readmeo.\nEste servizo está pensado paira gardar enlaces de texto como noticias, artigos, reportaxes ou posts de blogs, entre outros. Por este motivo, non son eficaces paira gardar calquera enlace, como pode ser a páxina principal dun medio de comunicación ou outro tipo de páxinas web. Dispoñen de diferentes formas de engadir enlaces á conta do usuario rexistrado, xa sexa mediante a edición directa desde a páxina web -por outra banda, a forma menos habitual de facelo- ou mediante marcadores directos, extensións paira diferentes navegadores ou ben con aplicacións específicas paira una serie de dispositivos portátiles como smartphones e tabletas electrónicas.\nEstes servizos dispoñen dunha API -conxunto de instrucións de programación- que permite a desarrolladores externos integralos noutras aplicacións. A cantidade de aplicacións dispoñibles está determinada polo éxito e penetración no mercado de cada servizo. Os servizos utilizados nesta proba dispoñen ademais dunha versión “só texto” paira acceder a unha versión gardada nestas plataformas do contido do enlace. Desta forma, é posible dispor do contido sen necesidade de acceder á fonte orixinal ou de ter conexión a Internet.\nA pesar de que estes servizos teñen como característica principal a de gardar enlaces, hai diferenzas destacadas. Read It Later dispón dun maior número de extensións e aplicacións á hora gardar e acceder a enlácelos gardados, mentres que InstaPaper ofrece una selección de enlácelos máis gardados polos usuarios do servizo como forma de axudar a descubrir novos contidos. Pola súa banda, Readmeo que, de momento, está máis orientado ao seu uso en computadores, dispón dalgunhas funcionalidades especiais na súa versión web, como a posibilidade de engadir cartafoles paira organizar o contido.\nRede It later\nSi (*) Si (*) Non\n(*) Aplicacións non oficiais\nIr á páxina seguinte: Read It Later »\nligazóns on line-gl servizos